open-index/open-wikipedia-markdown huggingface dataset:
Meizu

**Meizu** – vienuoliktas pagal dydį (2015 m.) mobiliųjų telefonų gamintojas pasaulyje. Veiklą pradėjo 2003 metais kaip mp3 grotuvų gamintojas. Pirmą telefoną išleido 2007 metais ir 2008 metais pradėjo koncentruotis į išmaniųjų telefonų gamybą. Pirmuosius išmaniuosius telefonus gamino su Windows Mobile operacine sistema, bet nuo 2011 metų pradėjo koncentruotis į Android operacinę sistemą.
2015 metais Alibaba (AliExpress) nusipirko smulkią Meizu akcijų dalį už 590 milijonų JAV dolerių.

## Galerija

File:Meizu_M6.jpg|Meizu M6 mp3 grotuvas (2007)
File:Meizu_MX4.jpg|Meizu MX4
File:Meizu_MX2.jpg|Meizu MX2
File:Meizu_PRO_6.png|Meizu Pro 6


## Taip pat skaitykite
* Xiaomi
* Lenovo
* Foxconn
* TCL

## Šaltiniai
Project CARS

**Project CARS** – lenktynių žaidimas išleistas 2015 m. gegužės 6 d. Žaidimą kūrė „Slightly Mad Studios“ kompanija. Jis buvo išleistas Microsoft Windows, PlayStation 4 ir Xbox One platformoms. Pradžioje buvo planuojama žaidimą išleisti ir Linux, PlayStation 3, Xbox 360 ir Wii U platformoms, tačiau vėliau šių planų leidėjai atsisakė.

## Galimybės
Žaidime buvo 74 automobiliai, virš 30 unikalių lenktynių vietų su 110 skirtingų išdėstymų, iš kurių 23 buvo tikros. Dėl licencijavimo apribojimų tam tikri kūriniai pavadinti pagal vietas, kurias jie vaizduoja. Žaidime taip pat dvi trasos nukopijuotos nuo realių kelių – Prancūzijos Rivjeros ir Kalifornijos pirmojo kelio.

## Fizinė simuliacija
„Project CARS“ stengėsi išsiskirti iš kitų šio žanro lyderių („Gran Turismo“ ir „Forza Motorsport“) suteikė žaidėjui daug galimybių koreguoti žaidimo nustatymus, valdymą, paros laiką ir orus. Žaidime žaidėjai gali įsijausti į pilną lenktynių savaitgalį nuo treniruočių, kvalifikacijos iki lenktynių ir per jas matyti skirtingas orų sąlygas.

Žaidime naudojamas patobulintas „Madness“ variklis, prieš tai naudotas „Need for Speed: Shift“ žaidime. Žaidėjams suteikiama galimybė pakeisti daug nustatymų, kurie skirti palengvinti automobilių vairavimą.

2016 m. gegužės 12 d. žaidimas papildytas galimybe naudotis virtualios realybės komplektu HTC Vive.

## Antroji dalis
2015 m. birželio 22 d. kompanija paskelbė apie antrąją žaidimo dalį „Project CARS 2“, kuri pasirodė 2017 m. rugsėjo 22 d. Šioje dalyje yra virš 170 automobilių ir 60 trasų. Žaidime pasirodė naujos lenktynių klasės kaip Rallycross, IndyCar ir ovalo lenktynės.

## Nuorodos
* 

## Šaltiniai
Kolkos valsčius

**Kolkos valsčius** () – viena iš Talsų savivaldybės administracinių teritorijų, esanti Kuršo pusiasalio šiaurės galutiniame taške, Latvijoje. Valsčių skalauja Baltijos jūros ir Rygos įlankos vandenys. Ribojasi su Dundagos valsčiumi, Ruojos valsčiumi ir Ventspilio savivaldybės Targalės valsčiumi. Valsčiaus centras – Kolka.

Į Kolkos valsčių įeina dalis Lyvių pakrantės teritorijos.

## Istorija
Smėlinga ir pelkinga pajūrio dirva formuoja ypatingą reljefą – išilgines kopas – gūbrius ir ilgus, siaurus, pelkėtus slėnius – palves. Kolkos valsčiuje išsidėstę žvejų kaimai: Sykragas, Mazirbė, Košragas, Pitragas, Saunagas, Vaidė, Ušiai, jie įeina į lyvių kultūrinę-istorinę teritoriją – *[[Lyvių pakrantė|Lyvių pakrantę]]*. Iš esmės visas valsčius plyti Slyterės nacionalinio parko teritorijoje. Jau nuo seno žmonės čia gyveno iš jūros. Nuo XIX a. iki XX a. vidurio pakrantės kaimuose buvo pastatyta nedidelių žuvies apdorojimo įmonių, jose rūkė plekšnes, strimeles, ruošė šprotus.

### Paminklai
* Kolkos švyturio kompleksas
* Lyvių tautos namai
* Sykrago žvejų kaimas
* Košrago žvejų kaimas

## Vandens telkiniai

#### Upės
Celmupė, Kikanas, Mazirbė, Uotrvalkas, Pitragsupė, Ruokstvalkas, Trešvalkas, Ušvalkas, Vagarvalkas, Vecistabvalkas, Vecruočupė, Zartapvalkas, Zėnvalkas

#### Ežerai
Didysis Pėterezeras, Mažasis Pėterezeras, Vecezeras

## Gyventojai

### Įžymūs žmonės
* Matysas Stuobė (1742–1817) – literatas, pirmojo latvių žurnalo „Latviska Gada Gramata” (1797–1798) redaktorius
* Nika Polmanis (1823–1903) – mokytojas, poetas ir zakristijonas, Evangelijos pagal Matą į lyvių kalbą vertėjas
* Aivaras Lorencas (1933) – matematikas

## Taip pat skaityti
* Kolkos ragas

## Šaltiniai

## Nuorodos
* www.kolka.lv
TCL

**TCL** – vienas iš didžiausių elektronikos gamintojų pasaulyje ir trečias pagal dydį televizorių gamintojas pasaulyje (2014). Veiklą pradėjo 1981 kaip piratinių kasečių gamintojas. Pradžioje trumpinys *TCL* buvo aiškinamas kaip *True China Lion*, dabar – *The Creative Life*.
Greta savo ženklu žymimų gaminių, „TCL“ taip pat gamina produktus su prekiniais ženklais „Alcatel“, „Blackberry“, „Pioneer“, „RCA“ bei „Thomson“.

* Alcatel – 2005 m. gegužę „TCL“ nusipirko prancūzų mobiliųjų telefonų gamintoją „Alcatel“. Kita kompanijos veikla (tokia kaip, pavyzdžiui, mobiliųjų tinklų gamyba), nebuvo nupirkta.
* BlackBerry – 2016 m. gruodį „TCL“ nusipirko teisę gaminti telefonus su „BlackBerry“ prekiniu ženklu.
* Pioneer – „TCL“ licencijuoja prekinį ženklą „Pioneer“ savo televizorių gamybai
* RCA – 2003 m. „TCL“ nusipirko teisę gaminti produktus su „RCA“ prekiniu ženklu
* Thomson – 2003 m. „TCL“ nusipirko teisę gaminti produktus su „Thomson“ prekiniu ženklu

## Šaltiniai
Martynas Stadnickis

**Martynas Stadnickis** (apie 1552−1628) − ATR valstybinis veikėjas, Sanoko kaštelionas, Rusijos caraitės Marijos Mnišek vachmistras, Kšemenecų, Lenkijos Javorniko ir Rimanuvo valdytojas. 

## Biografija
Lenkijos bajiorų Stadnickių giminės atstovas, herbo „Szreniawa“ savininkas. Kalvinisto Stanislovo Mateušo Stadnickio  (m. 1563) ir Barboros Zborovskos sūnus, Stanislovo, Jono, Samuilo, Andžejaus, Petro, Mikalojaus ir Katerinos Stadnickių brolis.

Į jo valdų sudėtį įėjo Lenkijos-Javornikas su penkiais aplinkiniais kaimais. 1595 metais Martynas Stadnickis nupirko iš Zbignevo Senienskio Rimanuvo miestą. Visiškai atstatė bažnyčią Rimanuve.  

Po Martyno mirties jo žmona pasirinko savo rezidencija Rimanuvą. 1605 metais po Peremyšlio seniūno Jono Tomo Drohojevskio (1535−1605) mirties jo pilis Jamne Dolne užgrobė Janas Krasickis, o po jo Martynas Stadnickis, kuris apgulė pilį, kur slėpėsi našlė Jadvyga Drohojevska. Dėl tiekimo trūkumo pilis buvo priversta pasiduoti M. Stadnickiui. 

Mariana Stadnicka, vienintelė Martyno duktė, tapo Karūnos didžiojo ginklininko ir Krokuvos vaivados Mykoo Zebžydovskio (1613−1667) žmona. Po Martyno Stadniskio mirties Lenkijos-Javorniką su penkiais kaimais paveldėjo jo žentas Mykolas Zebžydovskis. 

Martynas Stadnickis buvo auklėjamas kaip kalvinistas, po to perėjo į Romos katalikų tikybą, išvijo iš savo valdų pastorius ir perdavė bažnyčias katalikams. 

## Literatūra
* Polski Słownik Biograficzny, t. 41, s. 405

|-
Andžejus Opalinskis

**Andžejus Opalinskis** (1540 m. lapkričio 25 d. − 1593 m. kovo 3 d.) − Lenkijos valstybinis veikėjas, Pžemecko (1560) ir Sremos (1569) kaštelionas, Karūnos dvaro maršalka (1572−1574), Karūnos didysis maršalka (1574−1593). Sremo ir Ležaisko seniūnas. 

## Biografija
Lenkijos magnatų Opalinskių giminės atstovas, herbo „Lodzia“ savininkas. Motiejaus Opalinskio (m. 1541) ir Jadvygo Liubranskos (m. 1558) sūnus.

1556 metais Andžejus Opalinskis buvo paskirtas Sremo seniūnu, 1560 metais − Pržemecko, o 1569 metais − Sremos kaštelionu. 1572 metais is gavo Karūnos dvaro maršalkos pareigybę. 

Bekaralystės metu Andžejus Opalinskis palaikė Prancūzijos princo Henriko Anžu kandidatūrą ir ptvirtino jo išrinkimą elekcinime seime 1573 metais.

Karūnaciniame seime 1574 metais Andžejus Opalinskis buvo paskirtas Karūnos didžiuoju maršalka. 

## Šeima ir vaikai
1558 metais vedė Kateriną Koscelecką (apie 1545−1601), Didžiosuios Lenkijos generalinio seniūno ir Seradzo vaivados Jono Jonušo Kosceleckio (m. 1564) ir Gertrūdos Danaberskos (m 1573) dukterį. Jų vaikai:

* Sofija Jadvyga  (1563 − po 1601), Radzijevsko seniūno Jono Leščinskio (m. 1588/1589) žmona
* Petras (1566−1600), Karūnos didysis raikytojas(1588), Naklavo, Gniezno, Rogatinsko seniūnas 
* Gertrūda (1569−1602), 1-mas vyras − Stanislovas Rudžinskis, 2-ras vyras nuo 1590 metų Kameneco kaštelionas Martynas iš Lvovo Ostrorugo (m. 1590), 3-čias vyras 1592 metų Karūnos didysis iždininkas Jonas Firlejus (m. 1614)
* Jadvyga (1571 − po 1621), vyras nuo apie 1586 metus Ravos vaivada Petras Myškovskis (m. 1600/1601)
* Andžejus (1576−1623), Plocko Probstas (1591), Sremo seniūnas, Karūnos didysis sekretorius (1605), Poznanės vyskupas (1608)
* Lukas (1581−1654), Poznanės kaštelionas (1615), Karūnos dvaro maršalka (1622−1634), Karūnos didysis maršalka (1634−1650), Ravos vaivada (1653−1654), Ležaisko, Valecko, Grubešovo, Kolsko, Odolianuvo, Sremos, Ratneno seniūnas

## Literatūra
* Antoni Gąsiorowski, Jerzy Topolski [red.]: Wielkopolski Słownik Biograficzny. Warszawa-Poznań: Państwowe Wydawnictwo Naukowe, 1981, s. 528—529. ISBN 83-01-02722-3.

## Nuorodos
Foxconn

**„Foxconn“** (taip pat žinoma pavadinimu „*Hon Hai Precision Industry*“) – įmonė, kuri gamina elektroniką kitiems gamintojams. 2012 metais 40% viso pasaulio elektronikos buvo pagaminta Foxconn gamyklose. Foxconn turi gamyklas Kinijoje, Japonijoje, Taivane, Indijoje, Lenkijoje, Slovakijoje, Čekijoje, Vengrijoje, Turkijoje, Meksikoje, JAV bei Brazilijoje.

## Pagrindiniai klientai
Pagrindiniai „Foxconn“ klientai yra arba buvo:

* Acer Inc. ()
* Amazon.com ()
* Apple Inc. ()
* BlackBerry Ltd. ()
* Cisco ()
* Dell ()
* Google ()
* Hewlett-Packard ()
* Huawei ()
* InFocus ()
* Intel ()
* Microsoft ()
* Motorola Mobility ()
* Nintendo ()
* Nokia ()
* Sony ()
* Toshiba ()
* Vizio ()
* Xiaomi ()
* Nextbit Robin ()

(kilmės šalis skliausteliuose)

## Taip pat skaitykite
* Xiaomi
* Lenovo
* TCL
* Meizu

## Šaltiniai
Panevėžio evangelikų liuteronų bažnyčia

**Panevėžio evangelikų liuteronų bažnyčia** – vekiantys evangelikų liuteronų maldos namai Panevėžyje, Ukmergės g. 29, priešais miesto turgų. Kultūros paveldo objektas Nr. 36133. Panevėžio evangelikų liuteronų bažnyčioje taip pat vyksta evangelikų reformatų pamaldos.

## Istorija

Panevėžio evangelikų liuteronų parapiją įkūrė grafas fon Ropas (*von Ropp*) 1790–1795 m. Anksčiau ji buvo Biržų parapijos filija. Galiausiai buvo įsteigta Panevėžio–Šeduvos (iki tol ji buvo Žeimelio filija) parapija, kurią sudarė 1200 narių. Kairiajame Nevėžio upės krante buvo įsikūrę parapijos namai, kuriuose gyveno kunigas ir vyko pamaldos.

Panevėžio evangelikų liuteronų medinė bažnyčia pastatyta 1845–1850 m.

1940 m. sovietams nacionalizavus maldos namus, buvo nugriautas jų bokštas, o pastate įkurdintas šokių klubas. Vėliau čia buvo įkurta ūkinių prekių parduotuvė. Todėl buvo išgriautos kolonos, sunaikintas altorius, o jų vietoje, atitvėrus siena, įrengtas sandėlis. Tokia padėtis tęsėsi iki 1990 m.

1940 m. parapijiečių buvo per 200, o 1990 m. Lietuvai atkūrus nepriklausomybę ir atsikūrus evangelikų liuteronų parapijai, buvo užregistruoti tik 56 žmonės. Bažnyčios atstatymo ir tvarkymo darbus parapija pradėjo kartu su evangelikais reformatais. Evangelikų liuteronų pamaldos vyko mėnesio 1-ąjį ir 3-ąjį sekmadienį, o reformatų – 2-ąjį ir 4-ąjį sekmadienį. 

1995 m. rudenį pradėtas bažnyčios kapitalinis remontas, kuriam lėšų surinko Vokietijos liuteronai. Per trejus metus buvo baigti bažnyčios lauko remonto darbai. 1998 m. bažnyčios atkūrimas sustojo dėl lėšų stygiaus. Pamaldos vyko senųjų kapinių liuteronų koplyčioje, kurioje po nedidelio remonto įsikūrė parapija. 2001 m. vasario mėnesį parapija atnaujino bažnyčios remonto darbus.

## Architektūra

Bažnyčia – medinis pastatas su bokštu, gotikinės formos langais ir durimis. Joje po rekonstrukcijos suformuotas naujas sakralinės erdvės interjeras, būdingas evangelikų liuteronų bažnyčioms. Skliautinė perdanga aprėminta per visą centrinę navą besiremiančiu į kolonadą sudėtingo profilio karnizu. Pakyla prie altoriaus akcentuota pusapvaliu vitražiniu langu ir mediniu kryžiumi.

Pastato fasadai santūrūs, apkalti šviesiai dažytomis dailylentėmis, organiškai derantys su aplink vyraujančiu smulkiu sodybiniu užstatymu.

## Šaltiniai

## Nuorodos

* Panevėžio evangelikų liuteronų parapija 
* Panevėžio TIC. Panevėžio evangelikų liuteronų bažnyčia 
* Panevėžio evangelikų liuteronų bažnyčios rekonstrukcija
Panevėžio evangelikų liuteronų kapinių koplyčia

**Panevėžio evangelikų liuteronų kapinių koplyčia** – evangelikų liuteronų koplyčia, esanti Panevėžyje, Šv. apaštalų Petro ir Povilo parapijos senosiose kapinėse, įsikūrusiose tarp Apvaizdos tako ir Sporto gatvės, Nevėžio vakariniame krante. Kapinės neveikiančios, jas sudaro dvi dalys: didesnioji dalis yra katalikų, o mažesnioji, užimanti pietinę kapinių pusę – evangelikų liuteronų.

Senųjų kapinių, vad. Šv. apaštalų Petro ir Povilo parapijos kapinėmis, kompleksą sudaro virš 30 objektų: kapinės, koplyčia, vartai, antkapiniai paminklai, kryžiai. Evangelikų liuteronų koplyčia stūkso kapinių pietiniame pakraštyje, apie 200 m į šiaurės rytus nuo Šv. apaštalų Petro ir Povilo bažnyčios. Nuo 2003 m. ji yra regioninės reikšmės architektūros paminklas (unik. objekto kodas 27557). Priklauso Panevėžio evangelikų liuteronų parapijai..

Atgimimo pradžioje, kol buvo atstatoma sovietinės valdžios nacionalizuota ir sunaikinta Panevėžio evangelikų liuteronų bažnyčia, koplyčia keletą metų buvo parapijos maldos namais. Talkų būdu parapijos sutvarkytose kapinėse kasmet vyksta kapų šventės koplyčioje ar lauke prieš fundatoriaus Michaelio Rosako kapą.

## Istorija

XIX a. pabaigoje šalia katalikų kapinių buvo dovanotas žemės sklypas evangelikams liuteronams, kaip atlygis už paramą atgaunant iš carinės valdžios konfiskuotus pinigus, skirtus Šv. apaštalų Petro ir Povilo bažnyčios statybai. Taip parapinių kapinių pietinėje dalyje pradėti laidoti evangelikai liuteronai.

Sovietmečiu, nuo 1940 m. netekę bažnyčios, evangelikų liuteronų parapijos tikintieji palaikė ryšius su Žeimelio ir Biržų parapijomis. 1990 m. atsikūrus parapijai, buvo užregistruoti tik 56 tikintieji. Prasidėjo bažnyčios atstatymo ir tvarkymo darbai, bet dėl lėšų trūkumo darbai užsitęsė. Sekmadieninės pamaldos vyko kapinių koplyčioje, kurią paremontuotą 1992 m. pašventino vysk. Jonas Kalvanas (vyresnysis).

## Architektūra

Istorizmo stilistikos statinio projekto autorius nežinomas. 1935 m. atlikta rekonstrukcija pagal inžinieriaus Antano Gargaso projektą. Koplyčia daugiakampio plano, su dviejų tarpsnių varpinės bokštu ir penkiasiene apside. Koplyčios stogo forma – dvišlaitė, bokšto – keturšlaitė piramidinė, apsidės – piramidinė. Stogas dengtas skardos lakštais, bokšto – metalinėmis čerpėmis. Įtaisyti trikampiai švieslangiai bokšto stoge. Jį vainikuoja metalinis kryžius. Vidinė erdvė – vienos navos. Sienų angos, nišos – pusapskritimio formos.

Statinys plytų mūro, tinkuotomis sienomis, su medinių sijų perdanga. Pagrindinis fasadas atgręžtas į šiaurę, jame įstatytos medinės dvivėrės durys.

## Šaltiniai
Šeštasis masinis gyvybės Žemėje nykimas

**Šeštasis masinis gyvybės Žemėje nykimas** – pasauliniu mastu masinis išmirimas – 6-asis per pastarąją pusę milijardo metų – yra didžiausias nuo tų laikų, kai prieš 66 mln. metų į Žemę atsitrenkus didžiuliam meteoritui išnyko trys ketvirtadaliai gyvybės, įskaitant dinozaurus (Kreidos-terciaro masinis rūšių išnykimas).

1900–2015 m. buvo surinkta duomenų apie 27,6 tūkst. gyvūnų rūšis. Rūšių įvairovė šiuo laikotarpiu sumažėjo beveik perpus. Tyrimas taip pat atskleidžia, kad daugiau nei 30 % stuburinių gyvūnų – žuvų, paukščių, amfibijų, roplių ir žinduolių – nyksta tiek arealų, tiek populiacijų lygmenimis. Dabar per metus išnyksta vidutiniškai po dvi stuburinių rūšis.

Labiausiai prie šios biologinės įvairovės netekties prisideda žmonijos populiacijos didėjimas bei vartotojiškoji kultūra ir su tuo susijusi pramoninė tarša. Prie to taip pat prisideda žemdirbystės ir gyvulininkystės pramonė, o tai savo ruožtu skatina buveinių nykimą. Be to, vis didesne grėsme tampa klimato kaita, invazinių rūšių paplitimas.

## Šaltiniai
This House Is Not for Sale

**This House Is Not for Sale** – tryliktasis studijinis amerikiečių roko grupės „Bon Jovi“ albumas, išleistas 2016 m. lapkričio 4 d. Tai – pirmasis grupės albumas, kuriame nebegroja 2013 m. grupę palikęs gitaristas Richie Sambora, taip pat pirmasis, kuriame groja naujasis gitaristas Phil X, bei bosistas Hugh McDonald yra laikomas oficialiu grupės nariu.

Nors albumas nesulaukė itin gerų kritikų įvertinimų, per pirmąją savaitę JAV buvo parduota 129 tūkstančiai albumo kopijų ir jis debiutavo pirmojoje „Billboard 200“ reitingo vietoje, tapdamas šeštuoju grupės įrašu, pasiekusiu šią viršūnę.

## Dainų sąrašas

## Išnašos
A Tribe Called Quest

**A Tribe Called Quest** – amerikiečių hiphopo grupė iš Kvinso, susiformavusi 1985 m. Grupė buvo sudaryta iš keturių narių: reperio ir prodiuserio Q-Tip, reperio Phife Dawg, DJ ir prodiuserio Ali Shaheed Muhammad bei reperio Jarobi White. Pastarasis grupę paliko 1991 m., po debiutinio albumo „People’s Instinctive Travels and the Paths of Rhythm“ išleidimo, tačiau kartas nuo kartu dirbdavo kartu su grupe iki 2006 m., kai sugrįžo į grupę. 1998 m., išleidę penktąjį albumą „The Love Movement“, grupė išsiskyrė. Tačiau 2006 m. jie vėl atsikūrė. 2016 m., įrašinėjant albumą „We Got It from Here... Thank You 4 Your Service“, netikėtai mirė Phife Dawg. Albumas buvo užbaigtas likusių grupės narių.

Per savo egzistavimo laikotarpį grupė išleido šešis studijinius albumus. Grupė yra laikoma alternatyvaus hiphopo pradininke bei yra pelniusi daugybę apdovanojimų.

## Grupės nariai
* Q-Tip – vokalas, prodiusavimas (1985–1998, 2006–2013, 2015–2017)
* Phife Dawg – vokalas (1985–1998, 2006–2013, 2015–2016; mirė 2016 m.)
* Ali Shaheed Muhammad – muzika, prodiusavimas (1985–1998, 2006–2013, 2015–2017)
* Jarobi White – vokalas (1985–1991, 2006–2013, 2015–2017)

## Diskografija
* *People’s Instinctive Travels and the Paths of Rhythm* (1990)
* *The Low End Theory* (1991)
* *Midnight Marauders* (1993)
* *Beats, Rhymes and Life* (1996)
* *The Love Movement* (1998)
* *[[We Got It from Here... Thank You 4 Your Service]]* (2016)

## Išnašos

## Nuorodos
* 
*
We Got It from Here... Thank You 4 Your Service

**We Got It from Here... Thank You 4 Your Service** – šeštasis ir paskutinis amerikiečių hiphopo grupės „A Tribe Called Quest“ albumas, išleistas 2016 m. lapkričio 11 d. Albumo įrašymo metu mirė grupės narys Phife Dawg ir grupė albumą užbaigė be jo. Albume dainas kartu atlieka tokie atlikėjai, kaip Kendrick Lamar, Elton John, Kanye West bei kiti.

„We Got It from Here... Thank You 4 Your Service“ sulaukė didžiulio kritikų pripažinimo ir pateko į daugelį geriausių metų albumų sąrašų. Per pirmąją savaitę JAV buvo parduota 135 tūkstančiai kopijų ir albumas pasiekė pirmąją vietą „Billboard 200“ reitinge, tapdamas antruoju grupės įrašu, pasiekusiu šią viršūnę. 2017 m. gegužės mėnesio duomenimis, JAV parduota daugiau, nei 500 tūkstančių kopijų ir albumas yra tapęs auksiniu.

## Dainų sąrašas

## Išnašos
Ramoninės ąžuolas

**Ramoninės ąžuolas** – išskirtinio amžiaus ir išvaizdos ąžuolas, augantis Pasvalio rajone, Ramoninės kaime, apie 2 km į šiaurę nuo Vilkiškių. Medis pastebimas atvirame kraštovaizdyje, pasiekiamas iš kelio   pasukus Vilkiškiuose pro ūkio pastatus.

Privažiavimo ar nuorodų nėra, paskutiniai 0,5 km nuo lauko keliuko įveikiami per dirbamą žemę. Ąžuolo papėdė apaugusi krūmokšniais, užversta nuo lauko surinktais akmenimis. Krūmuose pastebima informacinė lentelė. Šalia, iš rytų pusės, stovi medžiotojų bokštelis, iš vakarų pusės šalia kamieno – medinė kelių laiptelių pakyla. 
 
Ąžuolas paskelbtas saugomu Gamtos apsaugos komiteto prie Lietuvos TSR Ministrų Tarybos 1968 m. gegužės 14 d. įsakymu Nr. 157. Medis yra valstybinės reikšmės botaninis gamtos paveldo objektas.
 
## Duomenys

* Medžio rūšis – paprastasis ąžuolas (*Quercus robur L.*)
* Kamieno apimtis 1,3 m aukštyje – 4,25 m 
* Aukštis – 17 m
* Amžius – neskelbiama

## Nuorodos

* Saugomų teritorijų valstybės kadastras
Bernardo Brazdžionio ąžuolas

**Bernardo Brazdžionio ąžuolas** – valstybinės reikšmės botaninis gamtos paveldo objektas, išskirtinis ąžuolas, augantis Pasvalio rajone, Stebeikėliuose, Bernardo Brazdžionio tėviškėje, apie 0,5 km į šiaurę nuo kelio . Kryžkelėje stovi rodyklė į poeto tėviškę.

 
Ąžuolas paskelbtas saugomu Lietuvos Respublikos aplinkos ministro 2016 m. vasario 8 d. įsakymu Nr. D1-88.
 
## Duomenys

* Medžio rūšis – ąžuolas
* Kamieno apimtis 1,3 m aukštyje – 3,75 m 
* Aukštis – 14 m
* Amžius – neskelbiama

## Nuorodos

* Saugomų teritorijų valstybės kadastras 
* Bernardo Brazdžionio ąžuolas žemėlapyje
Lenktynių žaidimas

**Lenktynių žaidimas** – kompiuterinių žaidimų žanras, kuriame žaidėjas valdo transporto priemonę ir lenktyniauja prieš kitus žaidėjus ar kompiuterį įvairiose trasose. Lenktynių žaidimai gali atitikti tikras gyvenime egzistuojančias lenktynes (pavyzdžiui, „F1 2016“) ar būti visiškai išgalvotos lenktynės (pvz., „Need for Speed“). Lenktynių žaidimas gali būti visiškai arkadinio stiliaus arba simuliacinis. Dažnai lenktynių žaidimai gali priklausyti ir sporto žaidimų žanrui.

Naujesni lenktynių žaidimai pagal rūšis yra šie: „F1 2016“, paremtas Formulės 1 lenktynėmis, „Forza“ serija, „Need for Speed“ serija (kuriama nuo 1994 m.), „Valentino Rossi: The Game“, paremtas Moto GP lenktynėmis, „WRC 6“, paremtas WRC čempionatu, „NASCAR '15“ pagal NASCAR lenktynes, „Pro Cycling Manager“ pagal dviračių lenktynes, „Project CARS“, „Assetto Corsa“, „Midnight Club II“, kuriame pirmą kartą galima lenktyniauti tiek automobiliais, tiek motociklais ir kiti.

Tarp lenktynių žaidimų išsiskiria itin realistiški lenktynių žaidimai, sukurti seniau, tačiau dėl savo tobulinimo galimybių mėgiami. Tokių žaidimų pavyzdžiai yra „rFactor“, „iRacing.com“, „Grand Prix Legends“, „GTR 2 – FIA GT Racing Game“. 2005 m. išleistas „rFactor“ iki šiol yra vienas šio žanro lyderių – šiame žaidime galima lenktyniauti praktiškai bet kokiais automobiliais nuo miesto iki atvirų ratų iš bet kokios eros. Žaidimas labai detaliai leidžia žaidėjams keisti įvairius automobilių nustatymus.
2028 m. vasaros olimpinės žaidynės

**2028 m. vasaros olimpinės žaidynės** (), oficialiai **XXXIV olimpinės žaidynės** () – tarptautinės sporto varžybos, vyksiančios 2028 m. liepos 14–liepos 30 d. Los Andžele (Kalifornija, JAV). Numatomi pagrindiniai žaidynių stadionai – Los Andželo memorialinis koliziejus ir SoFi stadionas.

## Miestai kandidatai

Iš pradžių dėl organizatoriaus teisės varžėsi Paryžius ir Los Andželas. Tarptautinis olimpinis komitetas galutinį sprendimą paskelbė 2017 m. rugsėjo 13 dieną. Tai buvo precendento neturintis balsavimas, kurio metu paaiškėjo tiek 2024 m., tiek 2028 m. olimpinių žaidynių rengėjai. Teisęs surengti Olimpiadą gavo ir Paryžius ir Los Andželas. Anksčiau buvo pranešta, kad Budapeštas, Roma, Hamburgas atsisakė ketinimų surengti olimpines žaidynes 2024 metais.

## Naujos sporto šakos
2023 m. spalio 16 d. Tarptautinio olimpinio komiteto Generalinė asamblėja Mumbajuje vykstančioje Sesijoje į 2028 m. Los Andželo olimpinių žaidynių programą įtraukė penkias naujas sporto šakas: kriketą, beisbolą ir softbolą, lakrosą, skvošą ir bekontaktį amerikietišką futbolą.

## Šaltiniai
Raubonių koplyčia

**Raubonių koplyčia** – koplyčia, esanti Pasvalio rajone, Saločių seniūnijoje, Raubonių kaime, apie 10 km į šiaurę nuo Pasvalio, šiauriau kelių  ir  sankryžos. Priklauso Krinčino Šv. apaštalų Petro ir Povilo parapijai.

## Istorija

Raubonių koplyčia įrengta 1996 m. buvusio darželio patalpose. Pašventino Panevėžio vyskupas Juozas Preikšas. Maldos namai įkurti, sovietmečio pastatą pritaikant koplyčiai ir šarvojimo salei. Ant stogo iškelti bokšteliai su kryžiumi ir varpu. Nedidelis varpas (apie 25 cm skersmens) atkeliavo iš Latvijos Subatės miestelio. Mirus vietos kunigui Vincentui Barzdai, jo palikimą giminės parsivežė į Raubonių kaimą. Tarp daiktų buvo ir varpas, kurį nutarta padovanoti koplyčiai.

Koplyčios įrengimo darbai vyko tuometinio Krinčino klebono Sigito Uždavinio rūpesčiu. S. Uždavinys čia tarnavo apie 5 pirmuosius metus.

2006 m. pastatytas tautodailininko Petro Kazėno kryžius, skirtas koplyčios įkūrimo 10–mečiui.

## Šaltiniai

## Nuorodos

* Raubonių kaimo istorija
Jarurai

**Jarurai** (*Yaruro*) arba ***pumiai*** (*Pumé*) – indėnų tauta, gyvenanti Venesueloje, Apurės valstijos pietuose, prie Gvačaros ir Sinaruko upių. Gyventojų skaičius – šiek tiek virš 7000. Jarurų kalba neaiškios kilmės, laikoma izoliuota (galbūt susijusi su Ekvadore vartota esmeraldiečių kalba). Tikintieji daugiausia katalikai, nors išlikę daug prigimtinės tikybos bruožų.

Jarurai su europiečiais susidūrė nuo XVII–XVIII a. Daugiau paveikti buvo paupiuose gyvenę jarurai, o gyvenantys savanose (Ljanose) gana išlaikė savitą gyvenimo būdą.

Tradiciškai verčiasi rankiojimu upių krantuose (ypač vėžlių ir krokodilų kiaušinių), upių gyvūnų (ypač krokodilų) medžiokle, žvejyba. Nuo XX a. antros pusės vis didesnę reikšmę įgija žemdirbystė. Pagrindiniai amatai – puodininkystė, krepšių pynimas.

Įprastas būstas – užuovėja iš šakų ir lapų (sausuoju metų laiku) arba pusapskritė palapinė.
 
Giminė vedama pagal motiną, santuoka matrilokalinė. Gentis dalijasi į dvi egzogamines fratrijas. Būdingas šamanizmas, mitai apie Didžiąją Motiną (Puaną) ir jos sūnus (Jaguarą ir Vandeninę Gyvatę). Jarurai gana ženkliai buvo paveikti akultūracijos.

## Šaltiniai
Pjemonto vynuogynų kraštovaizdis

**Pjemonto vynuogynų kraštovaizdis: Langė-Roeras ir Montferatas** – oficialus UNESCO suteiktas šiaurės Italijos regiono pavadinimas. Į pasaulio paveldą įrašytos „penkios išskirtinės vynuogynų vietos su nepakartojamu kraštovaizdžiu“ kartu su Grincano Kavoro pilimi.

Šios vietos, besidriekiančios per Langės ir Montferato žemes, yra vienos svarbiausių vynuogynų Italijoje. Jos įsikūrusios Pjemonte, tarp Po upės ir Ligūrijos Apeninų. Čia yra įvairių ekonominių ir technologinių vynuogių auginimo ir vyno darymo procesų elementų. Šiose vietose rasta įvairių V a. p. m. e. datuojamų radinių, likusių nuo etruskų ir keltų prekybos laikų. Etruskų ir keltų laikų žodžiai, ypač susiję su vynu, iki šiol vartojami vietiniuose dialektuose.

## Į sąrašą įrašytos vietos

## Šaltiniai
Project CARS 2

**Project CARS 2** – lenktynių žaidimas, kuris pasirodė 2017 m. rugsėjo 22 d. Žaidimą kuria „Slightly Mad Studios“ kompanija. Tai antroji serijos dalis – pirmoji Project CARS buvo išleista 2015 m.

Po pirmosios dalies išleidimo kūrėjai ėmėsi planų ruoštis antrajai daliai. 2015 m. birželį studija pradėjo lėšų rinkimo kampaniją. Lėšas skyrę žmonės galėjo gauti įvairių oficialaus forumo papildomų funkcijų, taip pat būti įtraukti į žaidimo kūrimo procesą, pateikti savo nuomonę ir pan. 2017 m. pradžioje kompanija oficialiai paskelbė 2 dalies išleidimo datą. 

„Slightly Mad Studios“ teigimu, žaidime bus 182 automobiliai, atstovaujantys 38 skirtingas markes, įvairių lenktynių stilių, 46 lenktynių trasos, turinčios 121 skirtingą išdėstymą. Dauguma trasų buvo kopijuojamos lazeriniu skenavimu. Nauja paros laiko ir oro sistema leidžia keistis sąlygoms atsižvelgiant į metų laiką. Naujas žaidimo fizikos variklis LiveTrack 3.0 trasos savybes, kurios keičiasi pagal oro ir laiko sąlygas, padaro realistiškesnes.

Daugelio žaidėjų režimas internetu patobulintas ir labiau akcentuotas į E-sporto pusę. Nuo šiol žaidime bus nauja reitingavimo sistema, geresnis funkcionalumas ir žaidėjai parenkami pagal jų reitingą.

Kuriant žaidimą kompanija bendradarbiavo su įvairiais automobilių gamintojais ir siekė automobilių valdymą padaryti kuo realistiškesnį. Tuo pačiu buvo pagerinta ir padangų veikimo sistema. 

Ši dalis palaiko virtualios realybės įrenginius, 12K rezoliuciją ir trijų ekranų komplektaciją.

## Nuorodos
* 

## Šaltiniai
Grigore II Ghica

**Grigorijus II Gika** (; 1690−1752) − Moldavijos kunigaikštystės gospodaris 1726−1733, 1735−1739, 1739−1741 ir 1747−1748 metais.

## Istorija
Vienas iš dviejų Moldavijos gospodarių, valdžiusių su pertraukomis 4 kartus: 
* 1726 m. rugsėjis − 1733 m. balandis;
* 1735 m. lapkritis − 1739 m. rugsėjis;
* 1739 m. spalis − 1741 m. rugsėjis;
* 1747 m. balandis − 1748 m. vasaris.

## Nuorodos

* Grigore II Ghica, domn al Moldovei (an incert - 1748)
FK Kukësi

**FK Kukësi** – Albanijos futbolo klubas iš Kukesio. 

## Istorija
Klubas pradžioje žaidė žemesnėje šalies lygose, o 2012 m. pateko į Albanijos Superlygą, kur dabar ir žaidžia. 

2015-2016 m. sezone FK Kukësi laimėjo Albanijos futbolo taurę.

2016-2017 m. sezone FK Kukësi tapo šalies čempionais.

## Pasiekimai

## Sezonai

|}

## Lietuviai
* Rolandas Baravykas, gynėjas, 2021 m.

## Išnašos

## Nuorodos
* [ Oficiali klubo svetainė] 
* Globalsportsarchive
* RSSSF duomenų bazė
Hardwired... to Self-Destruct

**Hardwired... to Self-Destruct** – dešimtasis studijinis amerikiečių sunkiojo metalo grupės „Metallica“ albumas, išleistas 2016 m. lapkričio 18 d. Tai – pirmasis albumas per aštuonerius metus nuo prieš tai išleisto „Death Magnetic“. Taip pat, tai – pirmasis grupės albumas, kuriame gitaristas Kirk Hammett neprisidėjo prie dainų kūrimo (tik prie jų atlikimo) bei pirmasis išleistas pačios grupės įkurtos leidybinės grupės „Blackened“. Albumo singlas „Hardwired“ pasiekė penktąją vietą JAV roko dainų reitinge, o „Moth into Flame“ ir „Atlas, Rise!“ – penkioliktąsias.

Albumas sulaukė daugiausia teigiamų kritikų įvertinimų ir, per pirmąją savaitę JAV pardavus 291 tūkstantį kopijų, debiutavo pirmojjoje „Billboard 200“ reitingo vietoje, tapdamas šeštuoju grupės įrašu, pasiekusiu šią viršūnę. 2023 m. kovo mėnesio duomenimis, JAV parduota daugiau, nei 1,29 kopijų, o visame pasaulyje – per 2,1 milijono.

2017 m. vykusiuose „Grammy“ apdovanojimuose daina „Hardwired“ nominuota geriausios roko dainos kategorijoje. Sekančiais metais, pats albumas nominuotas geriausio roko albumo kategorijoje, o daina „Atlas, Rise!“ – geriausios roko dainos.

## Dainų sąrašas

### Pirmasis diskas

### Antrasis diskas

## Išnašos
Mi (reikšmės)

**MI** gali reikšti:

* Mičigano – JAV valstijos kodas;
* Maisto institutas, pvz.:
** Kauno technologijos universiteto Maisto institutas (KTU MI).

**Mi** gali reikšti:
* Mil Mi-8 – Rusijoje gaminamas vidutinis transportinis dviejų turbinų sraigtasparnis;
* Mi-24 – karinis sraigtasparnis, pradėtas gaminti 1967 metais;
* Mi-26 – Rusijos (anksčiau – Tarybų Sąjungos) transportinis sraigtasparnis;
* Mil Mi-28 – naujos kartos sraigtasparnis;
* Mil Mi-12 – didžiausias kada nors pastatytas sraigtasparnis;
* Mi sklaida – šviesos sklaida, tiksliai aprašoma analitiniu Maksvelo lygčių sprendiniu;
* Mi Odio – elektroninės muzikos grupė iš San Marino;
* Mi (raidė) (Μ, μ) – dvyliktoji graikų abėcėlės raidė.

**mi** gali reikšti:
* Maorių kalba – kodas pagal ISO 639-1 standartą;
* Maorių Vikipedija (:mi:);
* Nata.
* Prekinis ženklas priklausantis elektronikos gamintojui Xiaomi
Savojos dinastijos rezidencijos

**[[Savoja|Savojos]] dinastijos rezidencijos** – pastatų grupė Turine ir Pjemonte. 1997 m. jie buvo įrašyti į UNESCO pasaulio paveldo sąrašą.

Savojos dinastija atsirado 1003 m. ir yra viena seniausių šeimų pasaulio istorijoje, gyvenusi dabartinėje Prancūzijos teritorijoje. Vėliau šeimos valdos išsiplėtė šiaurės vakarų Italijoje, o galiausiai prisijungė Sardinijos karalystę. 

1562 m. Savojos hercogas Emanuelis Filibertas perkėlė sostinę į Turiną ir čia kartu su geriausiais architektais statė dinastijos pastatus. Jie buvo kuriami siekiant parodyti Savojos dinastijos galią.

Savojos šeima tapo ilgiausiai valdžiusia karališka šeima Europoje. Jie valdė iki pat 1946 m., kuomet pasitraukus paskutiniam Italijos karaliui Umberto II šalis buvo suvienyta.

## Rezidencijos
*Turine:
**Karališkieji Turino rūmai
**Madama rūmai
**Carignano rūmai
**Valentino pilis
**Regina vila
*Pjemonte:
**Stupinigi pilis
**Venaria rūmai
**La Mandria pilis
**Rivoli pilis
**Agliè pilis
**Moncalieri pilis
**Racconigi pilis
**Pollenzo Estate
**Govone pilis

## Šaltiniai
Starboy

**Starboy** – trečiasis studijinis amerikiečių atlikėjo The Weeknd albumas, išleistas 2016 m. lapkričio 25 d. Albume dainas kartu atlieka tokie atlikėjai bei grupės, kaip „Daft Punk“, Lana Del Rey bei kiti. Albumo singlas „Starboy“ pasiekė pirmąją vietą daugelyje pasaulio dainų reitingų, tarp jų – ir JAV bei Jungtinės Karalystės. Singlas „I Feel It Coming“ pasiekė ketvirtąją vietą JAV ir devintą Jungtinėje Karalystėje, o „Party Monster“ – penkioliktąją JAV ir šešioliktąją Jungtinėje Karalystėje.

Albumas sulaukė daugiausia teigiamų kritikų įvertinimų ir, per pirmąją savaitę JAV pardavus 348 tūkstančius kopijų, debiutavo pirmojoje „Billboard 200“ reitingo vietoje, tapdamas antruoju The Weeknd įrašu, pasiekusiu šią viršūnę. 2022 m. balandžio mėnesio duomenimis, JAV parduota daugiau, nei keturi milijonai kopijų ir albumas yra tapęs keturiskart platininiu.

2018 m. vykusiuose „Grammy“ apdovanojimuose „Starboy“ laimėjo apdovanojimą už geriausią šiuolaikinės „*urban*“ muzikos albumą.

## Dainų sąrašas

## Išnašos
Marius Čepulis

**Marius Čepulis** (g. 1974 m. spalio 17 d. Šiauliuose) – fotografas, rašytojas, paskaitininkas, laidų vedėjas, buvęs aplinkosaugos ministro patarėjas, besirūpinęs biologinės įvairovės išsaugojimu ir gyvūnų gerove.

M. Čepulis pelnė ne vieną prizą Lietuvos gamtos fotografų konkurse „Auksinis žaltys“. 2017 m. išleido pirmąją savo knygą „Metai. Gamtos fotografo dienoraštis“.

## Biografija
Marius Čepulis baigė studijas Vilniaus universitete, turi zoologijos magistro laipsnį. Ne vienerius metus dirbo ornitologu. Vėliau prisidėjo prie šeimos verslo vystymo. 2017 m. ėjo UAB „Metalo prekybos“ viceprezidento pareigas. Nuo 2021 m. aplinkosaugos ministro patarėjas. Turi tris vaikus iš pirmos santuokos bei vieną su antra žmona.

## Nuorodos
* Oficiali svetainė 
* „Facebook“ puslapis
* LRT straipsniai

## Išnašos
4 Your Eyez Only

**4 Your Eyez Only** – ketvirtasis studijinis amerikiečių hiphopo atlikėjo J. Cole albumas, išleistas 2016 m. gruodžio 9 d., praėjus lygiai dvejiems metams nuo jo praeitojo albumo „2014 Forest Hills Drive“ išleidimo. Tai – pirmasis atlikėjo albumas, išleistas „Interscope“ leidybinės grupės. Albumo singlas „Deja Vu“ pasiekė septintąją vietą JAV „Billboard Hot 100“ singlų reitinge, o „Neighbors“ – tryliktąją.

Albumas sulaukė daugiausia teigiamų kritikų įvertinimų ir, per pirmąją savaitę JAV pardavus 492 tūkstančius kopijų, debiutavo pirmojoje „Billboard 200“ reitingo vietoje, tapdamas ketvirtuoju J. Cole įrašu, pasiekusiu šią viršūnę. 2017 m. liepos mėnesio duomenimis, JAV parduota daugiau, nei milijonas albumo kopijų ir jis tapęs platininiu.

## Dainų sąrašas

## Išnašos
FK Monarhs-Flaminko

**Rygos FK „Monarhs-Flaminko“** – Latvijos futbolo klubas iš Rygos. Sporto klubas „Monarch“ užsiima ledo rutuliu, futsalu ir lauko futbolu. Futbolo klubas šiuo metu vadinasi FK „Monarhs-Flaminko“, o futsale žinomi „Monarch-Vilki“ (2006/2007 m.) ir kitais pavadinimais.

## Istorija

Klubas įkurtas Rygos mieste 1994 metais. Nuo to laiko dalyvavo mėgėjiškuose turnyruose. 2005 m. subūrė Futsalo komandą ir tapo turnyro nugalėtojais. 2006 m. klubas tapo LAFL (Latvijos mėgėjų futbolo lyga) nugalėtojais. Iki tol ne kartą buvo tapę trečios vietos laimėtojais (2001, 2002, 2005 žiema, 2005 vasara).

Nuo 2012 m. žaidžia trečios pakopos pirmenybėse (Antra lyga, Rygos regionas). Debiutiniame sezone užėmė 7 vietą, o 2013 m. buvo penkti.

### 2014
Užėmė 2 vietą Rygos regiono pirmenybėse. Tai aukščiausias pasiekimas klubo istorijoje.

LFF taurės turnyre I etape (1/128 f.) 2:0 nugalėjo FK „Alberts“, II etape (1/64 f.) 8:1 sutriuškino FK „Laidze“ ir pateko į III etapą (1/32 f.).

### 2015
Užėmė 3 vietą Rygos regiono pirmenybėse.

LFF taurės turnyre kovas pradėjo nuo II etapo (1/32 f.), kuriame net 7:1 nugalėjo „Balvu“ ekipą. O III etape (1/16 f.) 1:3 nusileido Kekavos „Audai“.

### 2016
Užėmė 6 vietą Rygos regiono pirmenybėse. LFF taurės turnyre nedalyvavo.

### 2017
Dalyvauja Rygos regiono pirmenybėse.

LFF taurės turnyre I etape (1/64 f.) 2:1 įveikė FK „Alberts“, II etape (1/32 f.) 6:0 sutriuškino „Balvu“, III etape (1/16 f.) net 12:0 sumaitojo
JFC Dobele ir pasiekė IV etapą (1/8 f.), kuriame nesugebėjo pasipriešinti FK Ventspils ir patyrė pralaimėjimą 1:9.

## Spalvinė gama

Melsvi marškinėliai, balti šortai ir baltos kojinės. Kita apranga būtų balti marškinėliai ir juodi šortai, bei juodos kojinės.

## Sezonai

|}
* Šaltiniai: RSSSF duomenų bazė.

## Stadionas
Namų aikštė yra „Jūrnieks“ stadionas, esantis Rygos mieste.

## Išnašos

## Nuorodos
* RSSSF (Čempionai ir sezonai)
* RSSSf (Taurių laimėtojai)
* FTA svetainėje 
* Rygos futbolo federacijos FB
* Soccerway
Žurnalų leidybos grupė

**UAB „Žurnalų leidybos grupė“** (ŽLG) – „Žmonės“, „Ji“, „Edita“ ir „Laima“ prekės ženklus valdanti leidybos grupė.  Iki 2017 m. „15min“ portalas pagal partnerystės sutartį šiems ŽLG prekių ženklams internete atstovavo pastaruosius aštuonerius metus.

## Istorija

Grupė įkurta 2003 m.

Žurnalų leidybos grupė  priklausė „Schibsted“, „Eesti Meedia“  bendrovėms.

„Kemplake“ nuo 2014 m. gruodžio mėn. valdė 90 % ŽLG akcijų („Eesti Meedia“ turėjo likusias 10 %), o nuo 2016 m. balandžio pabaigos „Kemplake“ išpirko likusius 10 %. 2017 m. „Žurnalų leidybos grupė“ įsigijo 100 % UAB „Vertikali medija“ akcijų (jai priklauso autogidas.lt, domoplius.lt ir shopspy.lt portalai).

## Šaltiniai
Misano Marco Simoncelli pasaulio trasa

**Misano Marco Simoncelli pasaulio trasa** () – lenktynių trasa vidurio Italijoje, šalia Misano Adriatiko miesto. 

Trasos projektas buvo sukurtas 1969 m., trasos statyba vyko tarp 1970 ir 1972 m.

1990-ųjų dešimtmetyje buvo naudojama kaip Formulės 1 bolidų bandymų trasa.

Iki 2006 m. trasa vadinosi ****.

Nuo 2007 m. šioje trasoje reguliariai vyksta Moto GP San Marino ir Rimini pakrantės Grand Prix.

2012 m. trasos pavadinimas buvo pakeistas į Marco Simoncelli, taip pagerbiant 2011 m. žuvusį motociklininką.

;Trasos konfigūracija

Circuit_Misano_(test).png|1993 m. – 2006 m.
Misano World Circuit.svg|nuo 2008 m.


## Nuorodos
*
Ancės valsčius

**Ancės valsčius** () – viena iš Ventspilio savivaldybės administracinių teritorijų Kurše, Latvijoje. Ribojasi su savo savivaldybės Targalės, Puopės ir Puzės valsčiais, o rytuose siena eina Talsų savivaldybės Kolkos ir Dundagos valsčiais. Valsčiaus centras – Ancė. 

Į valsčių įeina dalis valstybės saugomos lyvių istorinės-kultūrinės teritorijos, vadinamos Lyvių  pakrante.
## Istorija
Ventspilio apylinkėje Ancės valsčius buvo sudarytas 1925 m., atskiriant dalį Puopės valsčiaus teritorijos. 1935 m. valsčiaus plotas aprėpė 374,9 km² ir čia gyveno 3 302 žmonės. 1945 m. Ancėje buvo suburtos Lielirbės, Luonastės ir Rindos kaimų tarybos, o 1949 m. valsčių panaikino. **Ancės kaimas** yra priklausęs Dundagos (1949 – 1956), Ventspilio (1956-1962), Talsų (1962-1967) ir vėl Ventspilio (po 1967 m.) rajonams. Prie Ancės kaimo 1951 m. prijungė panaikintą Rindos kaimą, 1954 m. – panaikintus Luonastės kaimą ir dalį Lielirbės sodžiaus. 1990 m. kaimas buvo pertvarkytas į valsčių. 2009 m. Ancės valsčius kaip administracinė teritorija įtrauktas į Ventspilio savivaldybę.
## Gyvenamosios vietovės
Didesnės gyvenamosios vietovės: Ancė (valsčiaus centras), Irbenė, Juorniniai, Karlmuiža, Luonastė, Uostupciemas, Rinda, Silciemas, Virpė.

## Vandens telkiniai
### Upės
Asikvalkas, Berzvalkas, Čikstė (Uostupės intakas), Druollupė, Dzervės upelis, Grūžvalkas, Kalėjvalkas, Karklų upelis (Karklvalkas), Lažvalkas, Luonastė, Malvalkas (Luonastės intakas), Myzalvalkas, Nabagvalkas, Uostupė (Luonastės intakas), Pacė, Rakiupė, Rinda, Rindsupė, Rūšupė, Satikvalkas, Stendė, Telvalkas, Trumpė (Stendės intakas), Vecbelzėjvalkas, Vedalvalkas. 

*Pastaba: latviškai *valks (-valks)* – upelis.

### Ežerai
Beržezeras, Buočezeras, Buogajanijara, Dūmezeras, Garajis (Ancės valsčius;  'Ilgasis ežeras'), Kalpezeras, Luknezeras, Makškerezeras, Skarbezeras, Stulbezeras (Ancės valsčius), Zigatezeras.

## Įžymūs žmonės
* Georgas Heinrichas Loskylas (, , 1740 – 1814) — kunigas, rašytojas ir giesmių autorius
* Ansis Buševicas (1878 – 1943) — finansų ministras (1923)

## Šaltiniai
Ancė

**Ancė** (, ) – kaimas Latvijoje, Kurše, Ventspilio savivaldybės Ancės valsčiaus centras prie Stendės upės. Išsidėstęs kelių P77 (Ventspilis – Dundaga), V1339 (Ancė – Trumpai) ir V1311 (Ugalė – Ancė) sankryžoje. Ancėje yra kultūros namai, biblioteka, Ancės pagrindinė mokykla ir parengiamojo ugdymo įstaiga.

Gyvenvietė kūrėsi aplink dvaro, vėliau – kolūkio centrą. Dvaras tradiciškai priklausė Bėrų giminei. 1798 metais Ancės dvare mirė *[[Academia Petrina]]* profesorius Johanas Nikolajus Tilingas (Johann Nicolaus Tiling). 1812 m. Ancės dvarą labai nuniokojo prancūzų kariuomenė.

## Šaltiniai
Pasaulinė turizmo diena

**Pasaulinė turizmo diena** – profesinė šventė, švenčiama nuo 1980 m. rugsėjo 27 d. Ši diena švenčiama siekiant visame pasaulyje paskatinti turizmo plėtrą, užmegzti kultūrinius ryšius. Įvairiose šalyse šią dieną rengiamos ekskursijos ir kt. renginiai.

Nutarimas švęsti Pasaulinę turizmo dieną rugsėjo 27 d. priimtas 1979 m. Ispanijoje per III Jungtinių Tautų Pasaulio turizmo organizacijos Generalinę asamblėją. Manyta, jog šis laikas tinkamiausias švęsti, kadangi antroje rugsėjo pusėje šiauriniame pusrutulyje baigiasi turistinio sezono įkarštis, tuo tarpu pietiniame jis tik prasideda.

## Šaltiniai
Dundagos valsčius

**Dundagos valsčius** (, ) – viena iš Talsų savivaldybės administracinių teritorijų ir didžiausias valsčius Latvijoje. Ribojasi su Talsų savivaldybės Kolkos, Ruojos, Yvės, Lubės ir Valdgalės valsčiais ir su Ventspilio savivaldybės Ancės bei Puzės valsčiais. Valsčiaus centras – Dundaga.

Į valsčių įeina dalis Lyvių pakrantės.
## Istorija

XX amžiaus pradžioje Dundagos dvaras, kurio žemėse susidarė Dundagos valsčius, buvo didžiausias dabartinėse Baltijos šalyse (102 400 ha). Po 1920 metų Latvijos agrarinės reformos Dundagos dvaras su Ažių, Gipkos, Gibdzės, Kalkių, Kolkos, Kiurbės, Laukmuižos, Slyterės, Sūdės, Valpenės palivarkais ir Dundagos pastoriaus dvaru buvo nusavinti ir suskirstyti į 964 vienetus, kurių bendrasis plotas sudarė 11 799 ha. 

1945 m., Sovietų Sąjungos okupacijos laikais, valsčiuje buvo sudarytos Dundagos, Gibdzės, Kalkių, Kolkos, Mazirbeniekų, Nevejos, Plintinių ir Vydalės kaimų tarybos. Dundagos miesteliui 1950 m. buvo suteiktas miesto tipo gyvenvietės statusas. Dundagos kaimas 1954 m. buvo prijungtas prie Gibzdės kaimo, kurį savo ruožtu 1956 m. prijungė prie Dundagos miesto tipo gyvenvietės kaimiškosios teritorijos. 1971 m. Kalkių, Nevejos bei Vydalės kaimus ir 1975 m. dalį Kolkos kaimo prijungė prie Dundagos kaimiškosios teritorijos. Per 1990 m. pertvarką Dundaga iš miesto tipo gyvenvietės virto kaimu. 2009 m. sujungus su Kolkos valsčiumi buvo sudaryta Dundagos savivaldybė. Po 2021 m. administracinės teritorinės reformos Dundagos savivaldybė panaikinta, valsčius priskirtas Talsų savivaldybei.
### Paminklai
* Rezidencinė Dundagos pilis
* Dundagos liuteronų bažnyčia
* Dundagos pastoriaus dvaro gyvenamasis namas ir parkas
* Berno kalnas () – piliakalnis
* Pacės Stabų kalnas () – kulto vieta
* Pacės piliakalnis (Pacėje, Pacės malūno tvenkinio saloje)
* Kalno sodas () – piliakalnis (Dundagos ežero pusiasalyje prie pilies)
* Dundagos viduramžių pilis
* Dundagos piliakalnis
* Kubelės (Kubalų) mokykla
### Svarbūs objektai
* Slyterės švyturys
* Maro akmenys (Mazirbė)
* Dundagos pakiluma

## Gyventojai

## Vandens telkiniai
### Upės
Alakstė, Bažvalkas, Kraukvalkas, Kruojvalkas, Mazupė, Pelvalkas, Pestelvalkas, Purlejos upelis, Pursilupytė, Ragavvalkas, Rakstupytė, Sparnvalkas, Štėburgupė, Vėžvalkas, Vygriežupytė, Zagiupė, Zuokiupė, Zvejniekvalkas, Zvėrtupė.
### Įžymūs žmonės
* Ludvigas Ernestas Adamovičius (1884 – 1943) – liuteronų kunigas, Latvijos Respublikos švietimo ministras
* Dzidra Ritenberga (1928 – 2003) – aktorė ir režisierė
## Šaltiniai
Velžio Švč. Jėzaus Širdies koplyčia

**Velžio Švč. Jėzaus Širdies koplyčia** – koplyčia, stovinti Velžio kaime (Panevėžio rajono savivaldybė). Priklauso Velžio Švč. Jėzaus Širdies parapijai.

Koplyčia veikia nuo 1997 m. pritaikytame maldų namams pastate. Kieme pastatytas koplytstulpis su Rūpintojėliu (2009 m., autorius P. Zinkevičius). 2021 m. koplyčia buvo atnaujinta, vyskupas Linas Vodopjanovas pašventino naujus altorių, amboną ir tabernakulį.

## Istorija

XX a. Tarpukaryje Velžio kaimas turėjo savo bažnyčią, pastatytą apie 1930 m. Čia būdavo dveji atlaidai. Vyskupas Kazimieras Paltarokas pašventino bažnyčią, kuri stovėjo Uršulei Valentinavičiūtei priklausančioje žemėje. Ši moteris paaukojo bažnyčiai 4 ha žemės. Bažnyčia ir klebonija pastatytos iš kaimo žmonių surinktų aukų. Velžio kaime aktyviai veikė pavasarininkų kuopa.

Sovietmečiu Velžio kaimas priklausė Staniūnų tarybiniam ūkiui. Yra išlikęs sovietinių laikų Velžio religinės bendruomenės registracijos pažymėjimas, išduotas 1948 m. rugsėjo 2 d. Pažymėjime nurodoma, kad bendruomenei priklauso ten esanti bažnyčia (kulto pastatas). Tačiau vėliau bažnyčia buvo nacionalizuota, uždaryta, perstatyta ir paversta gyvenamuoju namu. 1997 m. kitame gyvenamame name įkurta dabartinė koplyčia.

2007 m. gegužės 14 d. Panevėžio vyskupo dekretu Nr. 169/07 įkurta Velžio Švč. Jėzaus Širdies parapija, priklausanti Panevėžio–Krekenavos dekanatui. Parapijai, be Velžio, priskirti esantys kaimai: Pajuodžių, Keravos, Žeriaukų, Tautkūnų, Kirkūnų, Staniūnų, Vyčių, Velželio, Karūžiškių, Liūdynės, Pakalnių. Sudaryta parapijos taryba, kuri kartu su klebonu rūpinosi naujos bažnyčios pastatymu. 2007 m. parengtas bažnyčios projektas,  2011 m. paskirtas sklypas bažnyčios statybai Alantos gatvėje.

2021 m. Velžio koplyčia, įsikūrusi senos statybos pastate, per gerą pusmetį buvo suremontuota. Lėšas rekonstrukcijai pagal parengtą projektą skyrė rajono savivaldybė, kurios žinioje yra pastatas. Kol vyko koplyčios atnaujinimo darbai, pamaldos laikinai vyko Velžio seniūnijos administracijos patalpose. Vietos bendruomenė praeityje pageidavo turėti maldos namus. Po ilgų svarstymų tuomet buvo ruošiamas projektas bažnyčiai statyti, skirtas žemės sklypas. Panevėžio vyskupu tapus L. Vodopjanovui, nuspręsta, kad užtenka koplyčios.

## Šaltiniai
Kapaukai

**Kapaukai** (dar ***ekariai, ekagiai, me***) – papuasų tauta, gyvenanti Indonezijoje, Naujosios Gvinėjos saloje (Irian Džajoje), Paniajaus ežeryne. Populiacija – 157 tūkst. žmonių. Kapaukų (ekagių) kalba priskiriama vakarų Naujosios Gvinėjos kalnų šakai (papuasų kalbos). Skirstosi į keletą grupių, iš kurių didžiausia – tigiai (gyvena apie Enerotalį). Iš kitų papuasų kapaukai išsiskiria mažu ūgiu (vyrų vidutiniškai 151 cm, moterų 142 cm). Laikosi prigimtinės tikybos, dalis atversti į krikščionybę arba islamą.

Kalnų slėniuose gyvenantys kapaukai verčiasi paprasta kapline žemdirbyste – augina jamsus, kolokaziją, bananus, cukranendres, daržoves, pastaraisiais dešimtmečiais – dar ir manijoką, tabaką. Medžioklė ir rankiojimas antrinės reikšmės. Iki XX a. vid. kapaukai nenaudojo metalo, nemokėjo austi, žiesti indų, kaip įrankius naudojo akmeninius kirvius, lazdas-kauptukus, titnaginius rėžtukus, kaulines adatas. Pagrindinis ginklas – lankas ir strėlės. Įgudę iš karnų pinti žvejybinius tinklus, krepšius mantos pernešimui.

Kapaukų gyvenvietė padrikos struktūros, namai mediniai, stačiakampio plano, vienos patalpos, paaukštintomis grindimis.

Vyrai nešioja tik genitalijas pridengiančią kalebasą, moterys vaikšto nuogos. Maitinasi daugiausia virtais šakniagumbiais ir šakniavaisiais, šventėms valgo kiaulieną.

Kapaukai skirstosi į toteminius patrilinijinius klanus. Santuoka patrilokalinė, poligaminė. Keletas bendruomenių sudaro konfederacijas, kurios seniau tarpusavyje kariaudavo. Bendruomenei vadovauja turtingiausias (turintis daugiausia kiaulių) ir oratoriniais gabumais pasižymintis žmogus.

## Šaltiniai
Vanvitelio akvedukas

**Vanvitelio akvedukas** – 38 km ilgio akvedukas Kazertos provincijoje, Italijoje. Jis pastatytas vandens tiekimui XVIII a. Kazertos rūmams ir San Leučijo kompleksui.

Akveduko statybas 1753 m. užsakė karalius Karolis III. Jos baigtos 1762 m. gegužės 7 d.

Ypatingai gerai išsilaikiusi akveduko dalis yra 529 m ilgio arkos tarp Longano ir Garcano kalvų, aukščiausia šio akveduko vieta siekia 55,8 m. 1997 m. šis akvedukas kartu su Kazertos rūmais ir San Leučijo kompleksu įtraukti į UNESCO pasaulio paveldo sąrašą.

## Šaltiniai